દાહોદ ખાતે, રાષ્ટ્રિય અનુસૂચિત જનજાતિ નાણા અને વિકાસ નિગમ, નવી દિલ્હી અને ગુજરાત આદિજાતિ વિકાસ કોર્પોરેશન તેમજ જિલ્લા વહીવટી તંત્ર આયોજિત આદિજાતિ લાભાર્થીઓને યોજનાકીય લાભ વિતરણ સમારોહના અધ્યક્ષ સ્થાનેથી મંત્રી જશવંતસિંહ ભાભોરે વધુમાં જણાવ્યુ હતુ કે, આદિવાસી સમાજની આગેકૂચ માટે કેન્દ્ર અને રાજય સરકાર ની તમામ યોજનાઓ દાહોદ જિલ્લામાં અમલીત કરવામાં આવી છે. તેમણે આ પ્રસંગે જાહેરાત કરતાં જણાવ્યુ હતુ કે આગામી સમયમાં દાહોદ જિલ્લાના આદિવાસીઓને આર્થિક પીઠબળ પૂરું પાડવા પશુપાલનના વ્યવસાય અર્થે ૧૦ હજાર દૂધાળા પશુઓ માટે ₹.૫૦ કરોડની માતબર રકમ ફાળવવામાં આવશે.